|  |
| --- |
| Številka: 310-3/2025-10 |
| Datum: 17. 7. 2025  |
| GENERALNI SEKRETARIAT VLADE REPUBLIKE SLOVENIJEGp.gs@gov.si |

|  |
| --- |
| **ZADEVA:** **Informacija o pregledu Slovenske industrijske strategije 2021–2030 s strani OECD** |
| 1. Predlog sklepa vlade: |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10-ZUKN, 8/12, 21/13, 47/13-ZDU-1G, 65/14, 55/17 in 163/22) je Vlada Republike Slovenije na …. seji dne …. pod točko …. sprejela naslednji sklep:Vlada Republike Slovenije se je seznanila z Informacijo o pregledu Slovenske industrijske strategije 2021–2030 s strani OECD. **Barbara Kolenko Helbl**  **GENERALNA SEKRETARKA**Prilogi:* Informacija o pregledu Slovenske industrijske strategije 2021–2030 s strani OECD.
* Prevod dokumenta OECD: “Policies for a green, creative and smart industry: Lessons from Slovenia”.

Sklep prejmejo:- Ministrstvo za gospodarsko, turizem in šport,- Ministrstvo za zunanje in evropske zadeve,- Ministrstvo za finance,- Ministrstvo za visoko šolstvo, znanost in inovacije,- Ministrstvo za okolje, podnebje in energijo,- Ministrstvo za delo, družino, socialne zadeve in enake možnosti,- Služba Vlade RS za zakonodajo,- Generalni sekretariat Vlade RS,- Urad Vlade RS za komuniciranje. |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
|  / |
| **3.a Osebe, odgovorne za strokovno pripravo in usklajenost gradiva:** |
| Matevž Frangež, državni sekretar, Ministrstvo za gospodarstvo, turizem in šport,Jernej Salecl, generalni direktor Direktorata za industrijo, podjetništvo in internacionalizacijo, Ministrstvo za gospodarstvo, turizem in šport,Marija Čebular Zajec, sekretarka, Sektor za industrijo, DIPI. |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva:Slovenija je z Organizacijo za gospodarsko sodelovanje in razvoj (OECD) sodelovala pri celovitem in strokovno utemeljenem pregledu izvajanja Slovenske industrijske strategije 2021–2030, ki temelji na treh razvojnih stebrih: zeleni, ustvarjalni in pametni industriji. Poročilo, pripravljeno v sodelovanju z Ministrstvom za gospodarstvo, turizem in šport ter drugimi sodelujočimi resorji, in ob podpori instrumenta tehnične pomoči Evropske komisije, potrjuje, da je Slovenija v zadnjih letih dosegla pomemben napredek pri spodbujanju raziskav in razvoja, podpori zelenim naložbam ter razvoju digitalnih in drugih ključnih znanj.OECD v poročilu Slovenijo spodbuja, naj okrepi učinkovitost in preglednost podpornih mehanizmov, izboljša dostopnost sredstev za mala ter zagonska podjetja ter poskrbi za bolj ciljane spodbude z racionalizacijo njihovega števila. |
| / |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | NE |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in

mednarodnih organizacij | NE |
| 7.a Predstavitev ocene finančnih posledic nad 40.000 EUR:/ |
| 7.b Predstavitev ocene finančnih posledic pod 40.000 EUR:/ |
| 8. Predstavitev sodelovanja z združenji občin: |
| Vsebina predloženega gradiva vpliva na:* pristojnost občin,
* delovanje občin,
* financiranje občin
 | NE |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |  |
| **9. Predstavitev sodelovanja javnosti:** | NE |
| Skladno s sedmim odstavkom 9. člena Poslovnika Vlade Republike Slovenije (Uradni list RS, št. 43/01, 23/02 – popr., 54/03, 103/03, 114/04, 26/06, 21/07, 32/10, 73/10, 95/11, 64/12, 10/14 in 164/20) sodelovanje javnosti pri sprejemu predloga sklepa ni potrebno. | NE |
| **10. Pri pripravi gradiva so bile upoštevane zahteve iz Resolucije o normativni dejavnosti:** | NE |
| **11. Gradivo je uvrščeno v delovni program vlade:** | NE |

**Matjaž Han**

**MINISTER**

**PRILOGA 1**

**Informacija o pregledu Slovenske industrijske strategije 2021–2030 s strani OECD**

Organizacija za gospodarsko sodelovanje in razvoj (v nadaljevanju: OECD) je maja 2025 predstavila zaključno poročilo projekta »Pregled Slovenske industrijske strategije 2021–2030« (v nadaljevanju: SIS). Dokument se osredotoča na tri stebre SIS: zeleni, ustvarjalni in pametni razvoj. Projekt je bil izveden v sodelovanju z Ministrstvom za gospodarstvo, turizem in šport ter drugimi sodelujočimi resorji, in podprt v okviru instrumenta tehnične pomoči Evropske komisije.

V dobi hitrih tehnoloških sprememb, geopolitične negotovosti in perečih okoljskih vprašanj se vlade po vsem svetu soočajo z zapletenimi gospodarskimi izzivi. Ti vključujejo motnje v globalni dobavni verigi, upočasnitev rasti produktivnosti in nujno potrebo po trajnostnem razvoju. V odgovor so se industrijske strategije pojavile kot ključno orodje za vlade za usmerjanje gospodarske preobrazbe, krepitev strateških industrij in spodbujanje inovacij. Z določitvijo jasnih prednostnih nalog, usklajevanjem javnih in zasebnih naložb ter spodbujanjem različnih instrumentov politike so industrijske strategije namenjene reševanju teh izzivov in zagotavljanju dolgoročne gospodarske blaginje.

Kot številne države OECD se tudi Slovenija sooča s kompleksno pokrajino, ki jo oblikujejo digitalna in zelena preobrazba, geopolitična negotovost in demografske spremembe. SIS je bila zasnovana v obdobju 2019–2020 kot dolgoročni odziv na te izzive, s ciljem dviga produktivnosti in podpore zelenemu, ustvarjalnemu in pametnemu poslovnemu okolju. Od takrat so se okoliščine še zaostrile z novimi izzivi, vključno z energetsko krizo in novimi geopolitičnimi okoliščinami.

Ta vmesni pregled izvajanja SIS ponuja ugotovitve glede stanja, primerjavo z ostalimi primerljivimi državami OECD in podaja pomembna priporočila za naprej, ki se nanašajo na tri stebre SIS ter upravljanje in izvajanje SIS, ki jih povzemamo v nadaljevanju.

**1. Zeleni razvoj**

* Slovenija ima uvedeno obdavčitev ogljika, vendar po mnenju OECD ta ni dovolj predvidljiva ali enotna.
* Davčne olajšave in subvencije večinoma koristijo energetskemu sektorju, manj pa industriji.
* Olajšava za zeleni in digitalni prehod v okviru davka na dohodek ima nizek izkoristek, saj se prekriva s splošno investicijsko olajšavo.

Priporočila:

* Postopno odpraviti znižane stopnje davka na emisije CO2 in oprostitve, zlasti za premog, npr. s postopnim zviševanjem stopenj, da bi dosegli skupno stopnjo davka na emisije CO2.
* Izboljšati ciljanje davčne olajšave za zeleni in digitalni prehod in zmanjšati prekrivanje z drugimi spodbudami.
* Združiti razpršene razpise za subvencije in povečati njihovo predvidljivost.
* Več podpore nameniti razogljičenju industrije (zelenim projektom izven energetskega sektorja).

**2. Ustvarjalni razvoj**

* Inovacijska zmogljivost je šibkejša kot v primerljivih državah, kljub obstoječim podporam.
* Davčne olajšave za R&R koristijo predvsem velikim, bolj uveljavljenim podjetjem.
* Nepovratna sredstva so bolj dostopna malim in mladim podjetjem – kar je učinkovitejše za spodbujanje radikalnih inovacij.
* Ukrepi za podjetništvo obstajajo, a je izvajanje neučinkovito zaradi zapoznelega črpanja evropskih sredstev.

Priporočila:

* Kvantitativno ovrednotiti davčne olajšave za R&R in jih prilagoditi malim in mladim podjetjem.
* Povečati obseg in fleksibilnost nepovratnih sredstev za bolj ambiciozne RRI projekte in radikalne inovacije.
* Okrepiti državni tvegan kapital v sodelovanju z zasebnimi vlagatelji.

**3. Pametni razvoj**

* Slovenija se sooča s pomanjkanjem znanj, zlasti na področju digitalnih spretnosti.
* Izobraževanje odraslih in programi usposabljanja so premalo financirani in nestanovitni.
* Digitalna preobrazba podjetij zaostaja.

Priporočila:

* Povečati vlaganja v vseživljenjsko učenje in poklicno izobraževanje.
* Povečati sodelovanje med izobraževalnimi ustanovami in podjetji.
* Razvijati instrumente, vključno z ugodnimi posojili, za podporo digitalizaciji podjetij.

**4. Upravljanje in izvajanje**

* Strategija vključuje celoten poslovni sektor in je dobro usklajena z drugimi nacionalnimi strategijami.
* Koordinacija med institucijami je razmeroma dobra, vendar je možno dodatno poenostaviti strukture in zmanjšati prekrivanja.
* Odvisnost od evropskih sredstev predstavlja tveganje za dolgoročno stabilnost izvajanja.

Priporočila:

* Izboljšati zbiranje podatkov in evalvacijo politik.
* Racionalizacija števila ukrepov in instrumentov politike.
* Bolje povezati nacionalne ukrepe z evropskimi strateškimi pobudami (npr. IPCEI).
* Zmanjšati vrzeli med programskimi obdobji EU s stabilnim nacionalnim financiranjem.

**Sklep:**

Ta pregled služi kot izhodišče za izboljšave pri oblikovanju, upravljanju in evalvaciji industrijske politike. Ključno sporočilo, ki ga pregled SIS prinaša, je, da so potrebne jasne prioritete in dobra koordinacija, učinkovito ciljanje spodbud, oblikovanje politike in ukrepov pa mora temeljiti na dokazih in vrzelih, kar bo prineslo rezultate v izboljšani produktivnosti in prispevek k ostalim ciljem, ki se tičejo zelenega, ustvarjalnega in pametnega razvoja.